Anexa nr. 1 la HCL nr. 44/19.09.2025


JUDETUL SIBIU
CONSILIUL LOCAL BRATEIU

DOCUMENTAȚIE

pentru vânzarea prin licitaţie publică cu oferta in plic închis a imobilului aflat în domeniul privat al comunei Brateiu, înscris in CF Brateiu nr. 100508 cad 100508 in suprafata de 557 mp situat în intravilanul localității Buzd, în suprafață de 557 mp

Borderoul documentelor

1) Caietul de sarcini 
2) Fişa de date a procedurii
3) Criterii de selecţie a ofertelor
4) Contractul Cadru conţinând clauze contractuale obligatorii
5) Formulare si modele (declaraţie de participare, formular de oferta, hotărârea Consiliului Local,  extras CF de informare)

I. CAIET DE SARCINI

1.1. Principiile care stau la baza atribuirii contractului sunt:

    a) transparenţa - punerea la dispoziţie tuturor celor interesaţi a informaţiilor referitoare la aplicarea procedurii pentru atribuirea contractului de vanzare cumparare;
    b) tratamentul egal - aplicarea, într-o manieră nediscriminatorie, de către autoritatea publică, a criteriilor de atribuire a contractului;
    c) proporţionalitatea - orice măsură stabilită de autoritatea publică trebuie să fie necesară şi corespunzătoare naturii contractului;
    d) nediscriminarea - aplicarea de către autoritatea publică a aceloraşi reguli, indiferent de naţionalitatea participanţilor la procedura de atribuire a contractului, potrivit condiţiilor prevăzute în acordurile şi convenţiile la care România este parte;
   e) libera concurenţă - asigurarea de către autoritatea publică a condiţiilor pentru ca orice participant la procedura de atribuire să aibă dreptul de a deveni proprietar al imobilului, în condiţiile legii, ale convenţiilor şi acordurilor internaţionale la care România este parte

1.2. Obiectul contractului 

	Imobil, situat în intravilanul localității Buzd, având destinația de spațiu cu altă destinație decât cea de locuință, înscris in CF Brateiu 100508 cad 100508 compus din teren in suprafață de 557 mp și construcție 1 nivel, suprafață construită la sol de 66 mp, construcție industrial și edilitară din cărămidă și acoperiș de țiglă

1.3.  Elemente de pret

	      Preţul integral al imobilului, specificat la art. 1.2., este de 74,000 lei şi va fi achitat integral sau cu avans si plata in rate. 

	      


1.3.1. Modul de achitare al preţului adjudecat 
	 
Avansul în valoare de 7400 lei se va achitat inainte de semnarea contractului autentic 

	

	Diferenţa de preţ se va  achita în rate anuale, eşalonate pe o perioadă de max 24 luni, conform desfăşurătorului ce va constitui Anexa nr. 1  la contract.

	Vânzătorul percepe o dobândă anuală la nivelul fiecarei rate la nivelul dobânzii de referinţă a Băncii Naţionale a României de la data plăţii, dobândă ce se va plăti la data scadentă a fiecărei rate şi care va fi calculată la diferenţa rămasă de plată (inclusiv/exclusiv TVA).

	În cazul în care Cumpărătorul nu respectă termenul scadent de plată al sumei datorate (rată şi dobândă) i se vor percepe penalităţi la nivelul creanţelor bugetare restante, de la data la care obligaţia de plată (rata şi dobânda) a devenit exigibilă, pentru fiecare zi de întârziere, calculate din valoarea sumei datorate pe perioada dintre data scadenţei şi data plăţii efective. În cazul în care Cumpărătorul nu plăteşte la scadenţă trei rate succesive sau alternative, Vânzătorul va putea trece la executarea silită, întreaga sumă rămasă de achitat devenind exigibilă, iar contractul va reprezenta titlu executoriu, conform prevederilor art. 66 din Legea nr. 36/1995, privind notarii publici şi activitatea notarială. Sumele achitate cu titlul de rate raman in totalitate dobandite de vanzator.
De asemenea pana la plata integrala a pretului, vanzatorul va constitui un drept de ipoteca de rangul I, asupra imobilului, pana la concurenta sumei ramasa de achitat,  



1.4.  Condiţii de eligibilitate ale ofertantilor

Are dreptul de a participa la licitaţie orice persoană fizică sau juridică, română sau străină*, care îndeplineşte cumulativ următoarele condiţii:
a) pentru societăţi comerciale
· dovada privind achitarea obligaţiilor fiscale, prin prezentarea certificatelor de atestare fiscală eliberate de Serviciul Fiscal Local şi Direcţia Finanţelor Publice Mediaş care să ateste dovada achitării la zi a datoriilor către bugetul consolidat al statului şi cel local
-   documentul care să ateste forma juridică a solicitantului
-   oferta - completă datată, semnată şi ştampilată de ofertant
· dovada achitării taxelor de garanţie şi de participare
· buletin de identitate al reprezentantului legal sau împuternicire autentică pentru persoana participantă
· nu este în stare de insolvenţă, faliment sau lichidare – formular nr. 3.

b)  pentru persoane fizice
· dovada privind achitarea obligaţiilor fiscale, prin prezentarea certificatelor de atestare fiscală eliberate de Serviciul Fiscal Local şi Direcţia Finanţelor Publice Mediaş care să ateste dovada achitării la zi a datoriilor către bugetul consolidat al statului şi cel local
-   oferta - completă datată, semnată de ofertant
· dovada achitării taxelor de garanţie şi de participare
· copie buletin identitate solicitant
* In cazul cetățenilor străini dintr-un stat membru U.E. sau S.E.E., care nu dețin cod numeric personal românesc trebuie să obțină un număr de identificare fiscală (NIF) de la organul fiscal competentdin cadrul ANAF. Acestea vor prezenta ca si documente de identificare paşaportul emis de statul aparţinător, iar cetăţenul străin din state terţe, non-U.E. / S.E.E, cu paşaportul emis de statul ai căror cetăţeni sunt, cu viza de intrare pe teritoriul României aplicată;
Organizatorul licitaţiei are dreptul să descalifice orice opţiune care nu îndeplineşte prin documentele prezentate, condiţiile de eligibilitate.
Nu are dreptul să participe la licitaţie persoana care a fost desemnată câştigătoare la o licitaţie publică anterioară privind bunurile statului sau ale unităţilor administrativ-teritoriale în ultimii 3 ani, dar nu a încheiat contractul ori nu a plătit preţul, din culpă proprie. Restricţia operează pentru o durată de 3 ani, calculată de la desemnarea persoanei respective drept câştigătoare la licitaţie.

1.5. TAXE ŞI GARANŢII

	În vederea participării la licitaţie, ofertanţii sunt obligaţi să depună la organizator:
	2.1. - taxa de participare, care reprezintă cota-parte de cheltuială ce revine fiecărui participant din întreaga sumă a cheltuielilor efectuate cu organizarea şi desfăşurarea licitaţiei; se stabileşte de către organizator, nu se restituie la finalul licitaţiei şi este în cuantum de 1.000 lei
	- Din taxa de participare se suportă de către organizator toate cheltuielile ocazionate de organizarea şi desfăşurarea licitaţiei (cheltuieli materiale, anunţ publicitar etc.).

2.2. - garanţia de participare - este suma ce constituie un depozit în cuantum de 10% din preţul contractului de vânzare, fără TVA, respectiv suma de 7400 lei.

	Garanţia de participare la licitaţie se restituie necâştigătorilor fără nici un fel de reţineri în termen de cel mult 10 zile de la data şedinţei de licitaţie.
	Pentru cei care şi-au adjudecat licitaţia, garanţia nu se restituie, ea reprezentând un avans la plata prețului imobilului până în momentul semnării contractului autentic.	Garanţia de participare la licitaţie se pierde în următoarele situaţii:
	a). - în cazul retragerii ofertei de către ofertant în termenul de valabilitate al acesteia;
	b). - în cazul ofertantului căştigător dacă acesta nu se prezintă în termenul stabilit la semnarea contractului de vanzare cumparare;
	c). - în cazul respingerii ofertei aflate sub preţul minim de pornire;
	d). - în cazul excluderii de la licitaţie pentru motive de fraudă.
	Taxa de participare şi garanţia de participare se pot depune la casieria organizatorului, dovada achitării lor făcându-se prin chitanţele eliberate şi care însoţesc oferta.

II. FISA DE DATE A PROCEDURII

2.1  Prezentarea ofertelor

Licitaţia publică cu oferta in plic inchis va avea loc în data de ....... (minim 20 de zile de la publicarea anunțului în Monitorul Oficial) ora 10,00 la sediul Primăriei comunei Brateiu conform anunțului publicitar, fiind organizată în conformitate cu prevederile art. 363 din OUG nr. 57/2019, şi ale art. 1650, art. 1755 din C. Civ, 
Ofertanţii interesaţi în participarea la licitaţie publică cu oferta in plic inchis pentru vanzarea vor depune la sediul Primăriei Brateiu, în perioada ...... (termen limită stabilit prin anunt) opţiunea pentru cumpararea imobilului supus prezentei proceduri.

Ofertele vor fi depuse de către ofertanţi personal sau prin împuterniciţii lor, situaţie în care aceştia din urma vor depune şi documentul de reprezentare.
Oferta - reprezintă manifestarea de voinţă fermă şi irevocabilă a potenţialilor solicitanţi de a încheia contractul de vanzare - cumparare în conformitate cu prevederile legale si in condiţiile prezentului caiet de sarcini.
	Perioada de valabilitate a ofertei este cuprinsă între data şi ora înregistrării acesteia şi momentul semnării contractului de vanzare cumparare.
	În legătură cu oferta, se precizează următoarele:
	- oferta trebuie sa fie fermă, clară, lipsită de ambiguităţi şi este secretă;
	- organizatorul licitaţiei are dreptul să descalifice orice ofertant care nu îndeplineşte prin oferta prezentată una sau mai multe cerinţe din documentele licitaţiei şi din instrucţiunile pentru ofertanţi;
	- revocarea ofertei de către ofertant după deschiderea plicului şi înainte de adjudecare atrage după sine pierderea garanţiei de participare şi a taxei de participare;
	- revocarea de către ofertant a ofertei după ce a adjudecat imobilul atrage după sine pierderea celor două taxe (garanţie şi de participare) şi anularea vanzarii;
	- ofertanţii care sunt bănuiti sau dovediţi că deţin informaţii despre valoarea altor oferte sau care au stabilit înţelegeri pentru falsificarea rezultatului licitaţiei, pentru a obţine preţuri mai mici sau cei care perturbă desfăşurarea licitaţiei pierd garanţia de participare, taxa de participare şi vor fi excluşi de la licitaţia în cauză şi de la o eventuală licitație pentru același imobil dacă datorită atitudinii lor - imobilul în cauză nu se vor adjudeca în prima fază;
	- vor fi descalificate ofertele aflate sub valoarea preţului minim de vanzare;
	- ofertele pentru care s-au transmis notificări de retragere în termen (până în momentul începerii licitaţiei) sau ofertele întârziate se vor restitui nedeschise.
	- licitaţia se poate desfăşura și dacă există minim doua oferte;
Înainte de deschiderea plicurilor se va cere participanţilor confirmarea integrităţii sigiliilor aplicate pe plicuri.

2.2. Clarificari
 	Persoana interesată are dreptul de a solicita clarificări privind documentaţia de atribuire.
     Autoritatea contractantă are obligaţia de a răspunde în mod clar, complet şi fără ambiguităţi, la orice clarificare solicitată, într-o perioadă care nu trebuie să depăşească 5 zile lucrătoare de la primirea unei astfel de solicitări. Aceasta va transmite răspunsurile însoţite de întrebările aferente către toate persoanele interesate care au obţinut, în condiţiile prezentei fise de date, documentaţia de atribuire, luând măsuri pentru a nu dezvălui identitatea celui care a solicitat clarificările respective.
     În cazul în care solicitarea de clarificare nu a fost transmisă în timp util, punând astfel autoritatea contractantă în imposibilitatea de a respecta termenul prevăzut la paragraful anterior, acesta din urmă are totuşi obligaţia de a răspunde la solicitarea de clarificare în măsura în care perioada necesară pentru elaborarea şi transmiterea răspunsului face posibilă primirea acestuia de către persoanele interesate înainte de data-limită de depunere a ofertelor.

2.3. Procedura de prezentare a ofertelor

	 Oferta se redactează în limba română si va fi depusă într-un singur exemplar. Fiecare participant poate depune doar o singură ofertă.
     Ofertele se depun la sediul autorităţii publice în două plicuri sigilate, unul exterior şi unul interior, care se înregistrează, în ordinea primirii lor.	 
 Pe plicul exterior se va indica obiectul licitaţiei pentru care este depusă oferta. Plicul exterior va trebui să conţină:
    a) declaraţie de participare, semnată de ofertant, fără îngroşări, ştersături sau modificări (formularul nr. 1 a documentatie);
    b) acte doveditoare privind calităţile şi capacităţile ofertanţilor, conform punctului 1.4;
    c) acte doveditoare privind intrarea în posesia caietului de sarcini/documentatiei de atribuire, a achitarii taxei de participare si a garantiei.

      Pe plicul interior, care conţine formularul de oferta propriu-zisă (formularul nr. 2 a documentatiei) se înscriu numele sau denumirea ofertantului, precum şi domiciliul sau sediul social al acestuia, după caz si valoarea oferita.
    
Oferta are caracter obligatoriu, din punct de vedere al conţinutului, pe toată perioada de valabilitate stabilită la punctul 2.1.
    	Persoana interesată are obligaţia de a depune oferta la adresa şi până la data limită pentru depunere, stabilite în anunţul procedurii. Riscurile legate de transmiterea ofertei, inclusiv forţa majoră, cad în sarcina persoanei interesate. Oferta depusă la o altă adresă a autorităţii contractante decât cea stabilită sau după expirarea datei-limită pentru depunere se returnează nedeschisă.
    
 2.3. Desfăşurarea licitaţiei

	Preşedintele comisiei de licitaţie conduce întreaga activitate după următoarea procedură:
	- La data, ora şi locul anunţate prin anunt pentru desfăşurarea licitaţiei, în prezenţa membrilor comisiei de licitaţie, invită în sală pe toţi ofertanţii (personal sau mandatar împuternicit prin procura autentică specială), în vederea începerii licitaţiei.
	- Prezintă în mod succint prevederile legale în materie, procedura de desfăşurare a licitaţiei;
	- se începe licitaţia parcurgându-se următoarele etape:
	- se verifică integritatea plicurilor în care s-au depus ofertele
	- se verifică identitatea ofertanţilor (pe baza buletinului sau a adeverinţei de identitate)
- în cazul în care plicurile sunt sigilate, fapt recunoscut de ofertanţi, se trece la deschiderea plicurilor exterioare si a documentelor de eligibilitate.
	- se verifică existenţa actelor doveditoare de plată a garanţiilor şi taxei de participare 
- daca exista cel putin un ofertant care corespunde criteriilor de valabilitate ale ofertelor se deschid şi plicurile interioare si se face publică oferta.
	- se atribuie contractul ofertantului care a oferit pretul cel mai mare.
- in cazul in care ofertele sunt egale se trece la supralicitare prin strigare directă, începând de la oferta cea mai mare înscrisă în formularul de ofertă. Supralicitarea se continuă până când nici un ofertant nu mai supralicitează.
	- între strigări, se lasă un timp suficient pentru gândire, ce nu va depasi 30 de secunde
	- imobilul se adjudecă acelui ofertant care a făcut cea mai mare ofertă, la a treia strigare consecutivă
	- comisia de licitaţii va încheia un proces-verbal de adjudecare în două exemplare
- pe baza procesului-verbal de adjudecare a licitaţiei şi a Hotărârii Consiliului Local, se va încheia contractul de vanzare cumparare
Caietul de sarcini inclusiv toate documentele necesare licitaţiei se pun la dispoziţie solicitanţilor contra cost, preţul documentaţiei fiind de 50 lei

3. CLAUZE OBLIGATORII IN CONTRACTUL CADRU

	3.1. Toate prevederile cuprinse la pct 1.3 
3.2. Inserarea unui pact comisoriu de gradul IV, prin care creditorul va putea opta pentru rezoluțiunea unilaterala reglementata de dispozitiile art. 1552 C.civ, in cazul in care neplata succesiva a 3 rate, cu plata de daune interese. La implinirea termenului scadent al celei de-a doua rate datorata, debitorul de afla de drept in intarziere
3.3. Imobilul  va fi predat în starea în care se găseşte, fără alte obligaţii din partea autoritatii contractante.   	
	3.5. Drepturile şi îndatoririle părţilor se stabilesc prin contractul de vanzare cumparare. Cheltuielile pentru incheierea contractului sunt in sarcina cumparatorului
	 

Presedinte sedinta									Secretar
Bunduc Dumitru									Ioana Ghiorghe















formular nr. 1 a documentatiei

CERERE DE PARTICIPARE LA LICITATIA PUBLICA DESCHISA CU OFERTA IN PLIC INCHIS IN VEDEREA CUMPARARII IMOBILULUI AFLAT ÎN DOMENIUL PRIVAT AL COMUNEI BRATEIU, ÎNSCRIS IN CF BRATEIU NR. 100508 CAD  100508 IN SUPRAFATA DE 557 MP SITUAT ÎN INTRAVILANUL LOCALITĂȚII BUZD, ÎN SUPRAFAȚĂ DE 557 MP

1. Persoane fizice

Subsemnatul ................................., in calitate de solicitant, cu domiciliul in ....................................... str. ................, nr. ...................., bl ...., sc ..., ap. ...., jud ......., CNP............................., legitimat cu CI seria ... nr. ....., tel ........
2. Persoane juridice

Subsemnatul ......................, reprezentat legal al SC ......................, cu sediul in ............... str. ................, nr. ...................., bl ...., sc ..., ap. ...., jud ......., CUI............................., inmatriculata la ORC sub nr ..............

Solicit admiterea participarii la licitatia publica cu oferta in plic închis, in vederea cumpărării imobilului înscris in CF Brateiu nr. 100508 cad 100508.
Mentionez ca am luat act de prevederile documentatiei de atribuire 






Data ................................. 
Semnatura .............................................

















formular nr. 2 a documentatiei

FORMULAR DE OFERTA


[bookmark: _Hlk209431302]În vederea cumpărării prin licitație publică a imobilului aflat în domeniul privat al comunei Brateiu, înscris in CF Brateiu nr. 100508 cad  100508 in suprafață de 557 mp situat în intravilanul localității Buzd, 

Subsemnatul …………………………………….. domiciliat în …………………… str………………………………….. nr……………  legitimat cu B.I. seria ………… nr………………. eliberat de SPCLEP ………………………., CNP ...................../ 
Subsemnatul …………………………………….. reprezentat legal al SC ......................, cu sediul in ............... str. ................, nr. ...................., bl ...., sc ..., ap. ...., jud ......., CUI............................., inmatriculata la ORC sub nr ..............
 declar pe proprie răspundere, sub sancţiunea prevăzută de lege pentru declaraţiile nesincere, că am luat cunoştinţă şi mă oblig să respect condiţiile stabilite prin Caietul de sarcini privind achiziționarea imobilului sus-menționat.
Prețul oferit pentru imobil este de …………lei.
Ne angajam sa mentinem aceasta oferta valabila de la data atribuirii pana la data semnarii contractului autentic, ea va ramane obligatorie pentru noi si poate fi acceptata in conditiile fisei de date.
Pana la incheierea si semnarea contractului de vanzare cumparare, aceasta oferta, va constitui un contract angajat pentru noi.

					OFERTANT,

					SEMNĂTURA ……………………….
								L.S.
























Formularul nr. 3
DECLARAŢIE
privind neîncadrarea în situaţiile prevăzute la punctul 1.4 din caietul de sarcini

Subsemnatul(a)/ _______________________________, reprezentant împuternicit al _______________________________________________ [se insereaza numele operatorului economic- peroana juridică], în calitate de ofertant/candidat/concurent la procedura de licitatie in vederea achizitionarii imobilului aflat în domeniul privat al comunei Brateiu, înscris in CF Brateiu nr. 100508 cad  100508 in suprafață de 557 mp situat în intravilanul localității Buzd,  la data de .............. [se inserează data], organizată de Comuna Brateiu, declar pe proprie răspundere că:
a) nu sunt în stare de faliment ca urmare a hotărârii pronunţate de judecărorul-sindic sau insolvenţă sau lichidare;
b) nu am fost condamnat prin hotărâre definitivă a unei instanţe judecătoreşti pentru participarea la activităţi ale unei organizaţii criminale, pentru corupţie, fraudă şi/sau spălare de bani.
c) mi-am îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat, în conformitate cu prevederile legale în vigoare în România*;
c1) în ultimii 2 ani
[ ] mi-am îndeplinit obligaţiile contractuale si legale, în totalitate;
[ ] nu mi-am îndeplinit obligaţiile contractuale, din motive imputabile mie, fapt care a produs sau este de natură să producă grave prejudicii beneficiarilor contractelor;
(Se bifează situaţia corespunzătoare)
d) nu am fost condamnat, în ultimii trei ani, prin hotărârea definitivă a unei instanţe judecătoreşti, pentru o faptă care a adus atingere eticii profesionale sau pentru comiterea unei greşeli în materie profesională;
e) nu prezint informaţii false şi prezint informaţiile solicitate de către autoritatea publica în scopul demonstrării îndeplinirii criteriilor de calificare/selecţie/eligibilitate.
Subsemnatul declar că informaţiile furnizate sunt complete şi corecte în fiecare detaliu şi înteleg că
autoritatea contractantă are dreptul de a solicita, în scopul verificării şi confirmării declaraţiilor orice documente doveditoare de care dispunem.
Înteleg că în cazul în care această declaraţie nu este conformă cu realitatea sunt pasibil de încalcarea
prevederilor legislaţiei penale privind falsul în declaraţii.

Operator economic,
………………………….
(semnătura autorizată )


